(ผลงานซีรีส์จาก NETFLIX)
การเป็นมนุษย์นั้นคือการนึกถึงแต่ตัวเอง
ทุกคนเชื่อว่าตัวเองเป็นศูนย์กลางของจักรวาล
มันอดไม่ได้ มันเป็นธรรมชาติของเรา
เราออกอุบาย เราวางแผน เราเล่นเกมเล็กๆ โง่ๆ ของเรา
ทำไมเราถึงคิดว่าตัวเองเป็นสิ่งสำคัญที่สุดในโลกนะ
ทั้งๆ ที่ไม่ใช่เลย
คืองี้ ฉันเข้าใจบางสิ่งที่คนส่วนใหญ่ไม่กล้ายอมรับ
จักรวาลนั้นไร้ความรู้สึก
มันไม่สนแผนการเล็กๆ โง่ๆ ของเรา
และหัวใจดวงน้อยๆ ที่บอบบางของเราหรอก
จักรวาลมีแผนของมันเองสำหรับเรา
ให้เราขึ้นสโนว์เพียร์ซเซอร์ ขบวนรถไฟ 1,001 ตู้โดยสาร
เลย์ตันรู้ และเขากำลังเพ่นพ่าน อยู่แถวรถไฟเล็กเหรอ
ไม่ ฉันคิดว่าเขากำลังกบดาน และเราจะหาเขาเจอ
ผมคิดว่าเราควรบอกความจริง
เราจะบอกผู้โดยสารว่า เรามีกันแค่สามคนที่หัวจักร
หรือบอกอะไรสักอย่างก่อนที่เลย์ตันจะแฉ
พวกเขาจะได้จับหัวเรายื่นออกไปนอกรถไฟน่ะสิ
และเลย์ตันจะไม่พูดหรอก ยังไม่ใช่ตอนนี้
คุณแน่ใจได้ยังไง
ฉันคิดว่าเขาจะกุมความลับนี้ไว้ จนกว่าจะคิดออกว่าใช้ยังไงถึงจะดีที่สุด
เพียงแต่ฉันจะไม่ยอมให้เกิดขึ้น
คุณคุมรถไฟนะ ฮาวี่
ผมคุมรถไฟ
โปรดทราบ ผู้โดยสารทุกท่าน
วิลฟอร์ดอินดัสทรีส์ขอสวัสดียามเช้า
เมื่อวานนี้ ระหว่างเกิดวิกฤติทอร์เรตาแคนยอน
วิศวกรไฟฟ้าชื่อปีเตอร์ ดิมาร์โก ต้องสละชีวิตเพื่อความอยู่รอดของเรา
ขอให้เราทุกคนสงบนิ่งเพื่อเป็นเกียรติแก่เขา
เมื่อคลื่นลูกเก่าผ่านไป คลื่นลูกใหม่ก็มา
เป็นธรรมเนียมของเรา บัดนี้เราจะประกาศชื่อคนที่จะมาฝึกงานแทน
วันนี้ผู้ที่ได้รับเกียรติสูงสุด
หนุ่มน้อยผู้มีฉายาว่าไมลส์คนเก่ง จะได้เลื่อนไปฝึกงานที่หัวจักร
เก่งมาก ไมลส์
ขอบคุณสำหรับศรัทธาและแรงงานของท่าน
ไมลส์
เช่นเคย คุณวิลฟอร์ดวิศวกรผู้ยิ่งใหญ่ของเรา ขอให้ทุกท่านมีวันที่ดี
คุณเลื่อนขั้นให้เขาเร็วไปมั้ย เมลานี
มันเกิดอะไรขึ้น
วันนี้วันหยุดของคุณนะ รูท
พักผ่อนบ้าง
- มันเป็นกับดัก โจซี่ - ต้องเป็นกับดักอยู่แล้ว
แต่ถ้าเขาไปอยู่ที่หัวจักร...
ก็แปลว่าเราทำสำเร็จ
ใช่มั้ย ในที่สุดคนท้ายขบวน ก็ได้ไปอยู่ที่ศูนย์ควบคุมรถไฟ
รู้สึกเหมือนจริงเลยใช่มั้ยล่ะ
หล่อนเก็บเขาไว้ใกล้ตัว เพื่อเป็นทั้งตัวประกันและเหยื่อล่อ
เธอไปเจอเขาไม่ได้นะ โจซี่
ฉันรู้ว่าเธออยากไป แต่เมลานีจะมาตามล่าฉัน เข้าใจมั้ย
เราต้องใช้เวลาทุกวินาที พยายามกล่อมให้คนชั้นสามร่วมมือ
ใช่ คุณต้องทำให้คนชั้นสามเปลี่ยนฝ่าย
แต่เราต้องติดต่อไมลส์ด้วย
เรามีเวลาสามชั่วโมง
และคุณแน่ใจนะว่าเขาเป็นคนเดียวที่หายไป
ผมตรวจสอบแล้วทุกลิ้นชัก
เขาไม่มีทางหนีออกไปเองได้
คุณตรวจดูเลย์ตันครั้งสุดท้ายเมื่อไหร่ ได้เห็นเขากับตาน่ะ
- วันพิจารณาคดีครับ - สองวันก่อนเหรอ
แปลว่าเขาหลุดออกไประหว่างช่วงนั้น กับตอนที่เขาเผชิญหน้าฉันเมื่อวานนี้
และมีคนช่วยให้เขาหนี
การตรวจทำให้พบอย่างอื่นด้วย
ยาที่ทำให้อยู่ในภาวะหลับหายไปหลายถุง
เฮ่ นี่
งานแผนกทำความสะอาดมีปัญหาหรือครับ
ตลกดีนะ
รู้มั้ยว่าการลักลอบค้าขายยาเสพติด บนรถไฟของคุณวิลฟอร์ดมีโทษอะไร
ตัดแขนหนึ่งข้าง
ข้างที่ถนัด
มือที่ใช้ตักอาหาร
หรือมือที่จัดหาโครโนลให้คนบนรถไฟ
มือที่ช่วยนักโทษชื่ออังเดร เลย์ตัน
ให้หลบหนีไปจากห้องลิ้นชัก
ฉันเดาว่าเพื่อแลกกับ ยาที่ทำให้อยู่ในภาวะหลับเพื่อผลิตโครโนลที่ว่า
ผมไม่รู้อะไรเลยเกี่ยวกับเรื่องนั้น
รู้มั้ย ตอนนี้ฉันไม่สนใจยานั่นหรอก
ก็ไม่ทำให้ผมรู้อะไรมากขึ้น
คุณถนัดขวาใช่มั้ย
แหวนสวยนะ
มือไม่ค่อยหยาบเท่าไหร่ สำหรับคนทำหน้าที่ถูพื้น ว่ามั้ย
ก็ได้
ผมเคยเจอเลย์ตันครั้งหนึ่ง
ห้าหรือหกสัปดาห์ก่อน คืนที่มีแข่งต่อสู้
เขามาหาผมเพื่อถามเรื่องเหตุฆาตกรรม
และผมได้ให้ข้อมูลเขาไปบ้าง
ก็แค่นั้นเอง
เทอเรนซ์...
แค่นั้นไม่พอที่จะรักษานิ้วคุณไว้ได้หรอก
ฟังนะ
ผมช่วยคุณได้
ถ้าเขากำลังหนี ไม่ช้าก็เร็วเขาจะต้องมาหาผม
จากนั้นผมก็จะพาตัวเขาไปหาคุณ
เตรียมตัวไปทำงาน
เกือบจะเหมือนชีวิตปกติ
ยกเว้นชิประบบรักษาความปลอดภัยนี่
เกือบเหมือนแล้ว
เธอสวยชะมัด
เดี๋ยวจะมีคนมารับฉันแล้ว
โอเค
งั้นเราก็พร้อมจะออกไป
- ระวังตัวด้วย โจซี่ - ฉันอยากให้คุณระวังตัว
พวกเขาไม่ได้ตามหาฉัน
นักปฏิวัติผู้ยิ่งใหญ่กลับมาอีกครั้ง
จะช่วยผมหน่อยมั้ย
ฝึกงานที่หัวจักร
เรียกว่าใกล้ชิดพระเจ้าที่สุดแล้ว บนสโนว์เพียร์ซเซอร์
เราทุกคนควรภูมิใจในตัวไมลส์มากๆ
และเราโชคดีมากที่วันนี้มีแขกพิเศษมาเยือน
คุณเบนเนตต์ น็อกซ์จากแผนกวิศวกรรม มาเพื่อช่วยเรื่องการปรับตัวของไมลส์
ขอบคุณครับ คุณกิลลีส์
ไมลส์ เพื่อเป็นเกียรติแก่ความสำเร็จของเธอ
ทุกคนในชั้นมีเซอร์ไพรส์พิเศษมากๆ สำหรับเธอจ้ะ
กินเลย ใช่แล้ว แกะเลยจ้ะ
รูทตี้
พอไม่ใส่เครื่องแบบ ผมแทบจำคุณไม่ได้
วันนี้วันหยุดฉันค่ะ โนแลน
รู้มั้ย ผมอยากได้ยินเสียงคุณ ประกาศออกลำโพงอีกนะ
ครั้งนั้นครั้งเดียวเท่านั้นแหละค่ะ
สิ่งที่คุณทำในช่วงวิกฤตินั้น
พูดกับผู้โดยสารแบบนั้น มันช่วยสร้างความอุ่นใจได้มาก
พวกเราหลายคนซาบซึ้งต่อทุกสิ่งที่คุณทำ
ขอบคุณค่ะ โนแลน
ฉันน่าจะ...
ขอบคุณค่ะ
รูท
คุณอยากกินมื้อกลางวันด้วยกันมั้ย
ก็ได้ค่ะ
วันนี้เลยเป็นไง ถ้าคุณไม่มีแผนจะทำอะไรในวันหยุดของคุณ
วันนี้ก็ดีค่ะ
นัดกันแล้วนะ
นี่เธอ
มาทำอะไรที่นี่
เลย์ตันออกมาได้ เขาเพ่นพ่านอยู่ในรถไฟ
หมายความว่าไง เขาออกมาจากท้ายขบวนเหรอ
สองคืนก่อนเธออยู่ที่ไหน ตอนที่เธอไม่กลับห้อง
ฉัน...
ฉันบอกเธอไปแล้วเมื่อคืน
ฉันกังวลเกี่ยวกับเรื่องทั้งหมดนี่ ฉันอยู่ที่ตู้ชั้นสาม
เบสส์ มีหลายเรื่องที่เธอไม่เข้าใจ
ถ้าเธอรู้ว่าเลย์ตันอยู่ไหน เธอต้องบอกฉันเดี๋ยวนี้
ทิลล์!
ฉันไม่รู้ โอเคมั้ย
ฉันไปเข้าเวรสายแล้ว
ยีราฟชื่อเจอเรเนียม โดยเอนสลี แมนสัน
โอเค
"วันที่อบอุ่นวันหนึ่งในฤดูร้อน ทางชายฝั่งตะวันตกของแคนาดา
- ยีราฟน้อยตัวหนึ่งก้าวอย่างสง่างาม..." - เธอเป็นไงบ้าง
"ผ่านประตูรั้วของซูซานน่า และเข้าไปในสวนของเธอ"
ผมรู้สึกไม่ค่อยดีเท่าไหร่
"ยีราฟเป็นสัตว์ที่เธอชอบอยู่แล้ว เธอจึงไม่รังเกียจแม้แต่น้อย..."
กังวลเรื่องที่จะต้องแยกกับเด็กคนอื่นๆ เหรอ
เจ้าหนู นั่นแหละคือชีวิตของวิศวกร
แต่ที่นั่น เราจะได้เห็นสิ่งต่างๆ ที่คนอื่นไม่เห็น
ปรากฏการณ์อาทิตย์สามดวงและ...
- ใจเย็น ค่อยๆ - เอาละ พอก่อน
เราจะทำยังไงเวลามีเพื่อนป่วย
- ใส่หน้ากาก - รู้ขั้นตอนนะจ๊ะ
นี่จ้ะ ส่งต่อให้เพื่อนๆ โอเคนะ
ฉันจะต้องหาครูมาแทน แล้วพาเขาไปคลินิกเดี๋ยวนี้เลย
เอาละ ผมจะไปกับคุณด้วย
ได้ค่ะ สวมนี่ซะ
ไมลส์ เธอจะไม่เป็นไรนะ ไม่ต้องห่วง
โอเค ไปกันเถอะ ไปจ้ะ
คุณรู้จักเครือข่ายแรงงานใช่มั้ย ผมต้องเจอคนสำคัญสองสามคน
คุณจะขอให้พวกเขาร่วมก่อกบฏ เอาชีวิตตัวเองไปเสี่ยงงั้นเหรอ
ใช่แล้ว
ผมต้องการผู้นำที่เชื่อใจได้ รู้จักรถไฟ และสามารถดึงคนอื่นๆ มาร่วมด้วยได้
ทำไมเราต้องสนับสนุนคุณด้วย คุณกำลังหนี คุณเป็นจุดอ่อน
ผมรู้ ออดรีย์
โอกาสของผมมีน้อยมาก
แต่ผมรู้อะไรหลายอย่างมากกว่าที่คิดไว้
ผมต้องการให้คุณช่วยกล่อมคนชั้นสาม
แล้วคุณคิดว่าฉันทำอะไรตั้งแต่จบการพิจารณาคดี
เล่นการเมือง
ใช่ ถูกต้อง สงครามที่ไม่ต้องเสียเลือดเนื้อ
- เราตั้งใจจะประท้วงหยุดงาน... - ใช่ ให้ผมเดานะ
วิกฤติเมื่อวานขัดขวางคุณเสียก่อนใช่มั้ย
ผมก็เหมือนกัน
เป็นฝีมือของเมลานี คาวิลล์
เมลานี คาวิลล์ทำไม
พาคนสำคัญๆ ที่คุณไว้ใจมาพบผม
ผมมีเรื่องจะเล่าให้ฟัง
โอเค เรามีเด็กที่ป่วยมากๆ เขาอ้วกกระจายทั่วห้อง
เขาเป็นอะไร
เอาละ มาดูกันหน่อย มาสิจ๊ะ มาเลย เร็วเข้า
มาดูกันหน่อย อย่างนั้นแหละ เข้ามาทางนี้เลย อย่างนั้น
คิดว่าคุณจะไปไหนน่ะ
ผมแค่จะจับตาดูวิศวกรคนใหม่ล่าสุดของเรา
เยี่ยมมากค่ะ และถ้าเขาเป็นโรคติดต่อ เขาจะแพร่เชื้อใส่พวกคุณทั้งแผนก
เปิดประตูไว้แล้วกัน
เราดูจากตรงนี้ได้ค่ะ เขาจะอยู่ในสายตาคุณตลอด
เอาละ กระโดดขึ้นไปเลยจ้ะ
เอนหลังพิงหมอนไว้นะ ชันเข่าขึ้น ไหนดูซิ
สวัสดีจ้ะ ไมลส์คนเก่งของแม่
แม่ฮะ
เราต้องทำตัวตามปกตินะ เขาจะได้ไม่ระแคะระคาย
ห้องทำงานของคุณต้องสวยแน่ๆ เลย
คุณน่าจะได้เห็นสิ่งที่ฉันเคยเห็นมานะคะ พวกเขาทำทุกทางเพื่อให้ได้โดดเรียน
ทำทุกทาง
ขอโทษนะจ๊ะที่เราทำให้ลูกป่วย
มันเป็นทางเดียวที่แม่จะได้เจอลูก
ผมคิดถึงแม่
เราต้องแยกจากกันอีกสักพักนะจ๊ะ
แต่ฟังนะ การปฏิวัติกำลังจะเกิดขึ้น
ต้องน่าสนใจแน่ๆ ที่ได้ทำงานกับสารพัด...
เลย์ตันอยู่กับเรา เขามีแผน
- บอกน้าเลย์ตันว่าผมพร้อมแล้ว - คนเก่ง
เราอาจไม่ได้เจอลูกก่อนที่การปฏิวัติจะเริ่ม
มีบางอย่างที่สำคัญมากที่เราอยากให้ลูกทำ
เป็นยังไงบ้างคะ การทำงานให้คุณวิลฟอร์ด เขาเป็นคนที่น่าปลื้มจริงๆ
ลาก่อนครับ แม่
ไม่รู้ว่าคุณรับมือยังไงไหวกับทั้งหมดนี่ ภายใต้ความกดดัน...
เล่าเรื่องหัวรถจักรให้ฉันฟังหน่อยสิคะ
ดูคุณสิ
เหมาตู้โดยสารทั้งตู้เลยเหรอคะ
- มีอะไรงั้นเหรอ - เปล่าค่ะ ไม่มี ไม่มีอะไร
มันนานแล้วที่ฉัน...
ออกเดตใช่มั้ย ผมว่ามันยากที่จะเชื่อนะ
คือ...
บนสโนว์เพียร์ซเซอร์ไม่มีตัวเลือกสักเท่าไหร่
ทุกคนขึ้นมากันเป็นคู่ๆ ไม่ใช่หรือ
ยกเว้นฉัน
แล้วคุณมาอยู่บนสโนว์เพียร์ซเซอร์ได้ยังไง
สมัยก่อนฉันเคยเป็น เจ้าของโรงแรมเล็กๆ ที่เคนดัล
ในคืนหนึ่ง ท่ามกลางพายุฝน ก็มี...
ผู้ชายแปลกๆ โผล่มา
เขาไม่ได้จองห้องไว้ ไม่มีกระเป๋าเดินทาง เนื้อตัวเปียกปอน
มันเป็นช่วงนอกฤดูกาลพอดี ฉันเลยตัดสินใจดูแลเขา
และดูให้แน่ใจว่าเขามีทุกอย่างที่ต้องการ และเราก็ได้คุยกัน
เขาเล่าให้ฟังเกี่ยวกับรถไฟหรูหราอลังการ ที่เขากำลังสร้างอยู่
บอกว่าเขาต้องการคนอย่างฉัน และให้งานฉันตรงนั้นเลย
ฉันได้เจอคุณวิลฟอร์ดแบบนั้น
เราโชคดีมากๆ ที่เขาเจอคุณ
แด่สุขภาพของเขา
สุขภาพของเขา
แต่ฉันขอถามอะไรหน่อยได้มั้ยคะ โนแลน
ภรรยาคุณเสียชีวิตไปเมื่อสองปีก่อน
ทำไมมาคุยกับฉันเอาตอนนี้
ผมอยากคุยกับคุณมาสักพักแล้ว นั่นคือความจริง
แต่ผมต้องขอพูดตามตรง ผมมีอีกจุดประสงค์หนึ่งสำหรับมื้อกลางวันนี้
รูท
ผู้การ วันนี้เหมาะจะกินปลานะครับ
ดีใจที่ได้เจอคุณ รูท
ฉันเพิ่งพูดกับโรเบิร์ตไปหยกๆ ว่าเราไม่ได้คุยกันนานแล้ว
ค่ะ ใช่ นานแล้ว
เรามีเรื่องต้องคุยกัน รูทตี้
รูท...
พูดสั้นๆ แล้วกัน ผู้โดยสารจำนวนหนึ่ง รู้สึกว่าเมลานีมีอำนาจมากเกินไป
มีอิทธิพลต่อคุณวิลฟอร์ดมากเกินไป
- คือว่าฉันไม่แน่ใจว่าฉัน... - เราคิดว่าถึงเวลาต้องเปลี่ยนแปลงแล้ว
ถ้าเป็นเช่นนั้น คุณสนใจจะเข้ามาทำหน้าที่แทนมั้ย
คุณอยากหาคนมาแทนเมลานีเหรอ
ถ้าคนชั้นสามอุทธรณ์ ให้เปลี่ยนแปลงการพิจารณาคดีได้
เราก็อุทธรณ์ให้เปลี่ยนแปลง การจัดการได้เหมือนกัน
อ้อ โนแลน
- เรื่องนี้สินะ - รูท
ผมแสดงความรู้สึกไม่เก่งนัก แต่ผมหมายความตามที่พูด
เหตุผลเดียวที่ผมยอมพิจารณาเรื่องนี้ เป็นเพราะผมเชื่อมั่นในตัวคุณ
และคิดดูสิ คุณจะได้ทำงานกับคุณวิลฟอร์ด
ที่ที่คุณสมควรอยู่
เกิดอะไรขึ้น
สวัสดีค่ะ
ฉันมาเพื่อคุยเรื่องอังเดร
เลย์ตันเหรอคะ เขาอยู่ที่ท้ายขบวนไม่ใช่เหรอ
ฉันเข้าใจว่าคุณกำลังตั้งท้อง
ยินดีด้วยนะคะ
เป็นข่าวดีมาก
รู้มั้ย มันเป็นสิทธิพิเศษ ที่ได้มีลูกในสโนว์เพียร์ซเซอร์
มันไม่ใช่สิทธิ์ธรรมดา
และสิทธิพิเศษนั้น
ก็อาจถูกยึดคืนได้ง่ายๆ เหมือนกับที่มอบให้ไป
ดังนั้น...
ใครช่วยพาเขาหนี
- เราควรฟังเลย์ตัน - เขาพูดแทนพวกท้ายขบวน
ฉันไม่รู้จักพวกท้ายขบวนสักคน และฉันไม่รู้จักนาย
พวกนายไม่มีอะไรจะต้องเสีย ถึงชีวิตพวกเราตรงนี้จะแย่ แต่ก็ยังมีกินมีใช้
แล้วนายจะเอาอะไรมาแลก
ฟังนะ เลย์ตันต้องการสิ่งเดียวกับเรา ไม่มีชนชั้น ไม่มีเขตแดน
- แรงงานเท่าเทียม ส่วนแบ่งอาหารเท่าเทียม - แต่พวกท้ายขบวนต้องการพื้นที่
- แล้วเรื่องนั้นล่ะ - เราไม่ได้จะมาแย่งที่นอนนาย
พวกชั้นหนึ่งมีลานโยนโบว์ลิ่ง โอเคมั้ย
บนรถไฟขบวนนี้มีพื้นที่เหลือเพียบ
มีผู้คุมกับทหาร 300 คน
- บนรถไฟนี้ - ใช่
ต้องเดินสิบหกกิโลจากท้ายขบวนไปหัวจักร ผ่านประตูเป็นพันๆ
แล้วถ้าฉันบอกนายว่าเราเปิดประตูพวกนั้นได้ล่ะ
ฉันสามารถนำกองทัพที่มีคนเกือบ 400
และด้วยข้อมูลที่ฉันรู้ เราโค่นรถไฟขบวนนี้ได้ในรวดเดียว
งั้นก็ "เล่ามาเลย"
ฉันถูกจับขังในลิ้นชักเพราะสิ่งที่ฉันได้ล่วงรู้
เกี่ยวกับชายที่หัวรถจักร
ฉันเปิดม่านและเห็นบางสิ่งที่ลึกๆ แล้ว...
ฉันคิดว่าพวกนายทุกคนรู้อยู่แก่ใจ
นี่คือการตรวจค้น! ทุกคนเข้าแถว!
ฉันชื่อเมลานี
พวกคุณไม่รู้จักฉัน แต่ฉันเป็นตัวแทนคุณวิลฟอร์ด
พวกคุณก่อกบฏต่อต้านกฎระเบียบ ของรถไฟขบวนนี้หลายครั้งหลายหน
พี่น้องของคุณทั้งหญิงและชายเสียชีวิต
ลูกๆ ของคุณเสียชีวิต
แล้วพวกคุณก็ไม่ได้อะไรเลย
ฉันมาที่นี่เพื่อบอกพวกคุณว่า
ถ้าพวกคุณพยายามอีก
ก็จะล้มเหลวอีก
คนนั้นค่ะ นั่นโจซี่
ไม่!
ไม่นะ! ไม่! ปล่อยฉัน
- อย่าเอาเธอไปนะ! โจซี่! - คนทรยศ!
ขอบคุณ ผู้คุม คุณไปรอข้างนอกกับคนอื่นๆ
แล้วใครจะเป็นคนสอบปากคำ
คุณไปได้แล้ว
บ้าเอ๊ย
ฉันรู้ว่าคุณกลัว
ฉันอยากคลี่คลายเรื่องนี้โดยไม่ต้องทำร้ายคุณ
ฉันแค่อยากรู้ว่าเลย์ตันอยู่ที่ไหน
ซาราห์ก็ทำใจยากเหมือนกัน
เธอตัดสินใจถูกต้องแล้วที่ให้ความร่วมมือ
เธอจะได้รับรางวัลเพราะเหตุนั้น
ถ้าคุณช่วยฉัน ฉันจะให้รางวัลคุณเช่นกัน
ยังมีเวลาที่จะเอาตัวรอด โจซี่
ฉันรู้ว่าไม่มีวิลฟอร์ด
และฉันรู้ว่าคุณเก็บเลย์ตันไว้ในลิ้นชัก เพราะเขารู้เรื่องนี้
ดังนั้นฉันรู้ว่าคุณจะไม่ปล่อยฉันไป ไม่ว่าคุณจะสัญญาอะไรก็ตาม
ถ้าคุณรู้อย่างนั้น งั้นคุณก็รู้ว่าทำไมฉันต้องหาเขาให้เจอ
และคุณก็รู้ว่าฉันจะทำทุกอย่างที่จำเป็น
รวมถึงใช้ไมลส์ด้วยใช่มั้ย
คุณรู้มั้ยว่าแม่เขาตายตอนพยายามขึ้นรถไฟ
เขาตัวคนเดียวในโลกตอนที่ฉันเจอเขา
และตอนนี้คุณจะพรากฉันไปอีกคน
ตอนนี้เขาเป็นส่วนหนึ่งของครอบครัวฉันแล้ว
และคุณอยู่ในชีวิตเขาได้ ถ้าคุณเลือกทำสิ่งที่ถูกต้อง
ทุกสิ่งที่คุณทำลงไป
ทุกสิ่งเหล่านั้นที่คุณปิดบัง
การตายของวิลฟอร์ด การฆาตกรรม เด็กๆ ในห้องลิ้นชัก
คุณต้องมีเหตุผลของคุณ ต้องมีสิ
แต่ลึกๆ แล้วคุณต้องรู้ว่า มันไม่มีอะไรถูกต้องเลย
คุณวิลฟอร์ดสร้างสโนว์เพียร์ซเซอร์ เพื่อให้ทำงานในรูปแบบหนึ่ง
หากฉันเป็นคนสร้างมันขึ้นมา
ฉันคงจะสร้างโลกที่แตกต่าง โลกที่ยุติธรรมกว่านี้ แต่ฉันไม่ได้สร้าง
ฉันสืบทอดผลงานของคนอื่นมาอีกที
ดูเหมือนผู้คนจะคิดว่า คนที่มีอำนาจไม่ต้องเชื่อฟังใคร
มีอิสระที่จะทำตามต้องการ
แต่นั่นไม่ใช่ความจริงเลย
คนที่มีอำนาจต้องตอบสนองต่อทุกคน
ฉันตัดสินใจทำเรื่องต่างๆ ไม่ใช่เพราะฉันอยากทำ แต่เพราะทุกคนเรียกร้องให้ทำ
รถไฟเรียกร้องให้ทำ
อะไรทำให้คุณเป็นคนแบบนี้
ไม่ว่าฉันจะพูดอะไรก็ทำให้คุณพูดไม่ได้สินะ
เลย์ตันอยู่ที่ไหน
อย่าทำเลย อย่าทำ
อย่า!
ฉัน...
คุณเพิ่ง...
เลย์ตันอยู่ที่ไหน
เขาอยู่ที่ไหน
ขอร้องละ
ได้โปรด
แผนกทำความสะอาดเป็นพวกที่ทุจริตมากที่สุด บนรถไฟขบวนนี้ เราไว้ใจเขาไม่ได้
ผมไม่ได้ไว้ใจ แต่เราจำเป็นต้องมีเขา
นักโทษหลบหนี ภารโรง และนางโลมเดินเข้าไปในบาร์...
ครั้งสุดท้ายที่เราเจอกัน เทอเรนซ์ เราได้คุยกัน
- เกี่ยวกับตู้ชั้นสามและท้ายขบวน - ฉันจำได้
สิ่งที่หมอนี่กำลังเสนอ เป็นเรื่องนองเลือดสำหรับคุณ
- จะมีการนองเลือดแน่ เทอเรนซ์ - ใช่
ลูกค้าเศรษฐีผู้โศกเศร้าของคุณที่หัวขบวน จะเอาเลือดหัวคุณออกแน่
เมลานี คาวิลล์มาถามฉันเรื่องนายวันนี้
นายบอกไปว่าไง
บอกว่าถ้าฉันเจอนาย ฉันจะบอกให้เธอรู้
แล้วไง
ไม่เอาน่า ฉันจะไม่เลือกข้างหรอก
สักวันหนึ่งนายจะต้องเลือก
การรวมชนชั้นไม่มีทางได้ผลหรอก
นายต้องกระหายมัน เทอเรนซ์ เจตจำนงของผู้คน
ฉันไม่อยากใจดำหรอกนะ แต่มันเป็นเลขง่ายๆ
นายมีคนไม่พอ
ดังนั้น...
ฉันไม่เอาด้วย
ได้เลย
ได้เวลาเช็กนักโทษแล้ว ให้ฉันเข้าไป
เป็นหน้าที่ของผู้คุม นายก็รู้ระเบียบ
คุณพระช่วย
- ทิลล์ - ว่าไง ฉันช่วยอะไรได้
ชื่อต้นคุณชื่ออะไร
เบสส์
คุณทำอะไรไม่ได้หรอก เบสส์ เดี๋ยวเธอจะกลับมา
ไม่เป็นไร ฉันไม่ได้บอกอะไรเธอทั้งนั้น เธอไม่รู้ว่าคุณเป็นพวกเดียวกับเรา
ฉันเป็นพวกเดียวกับคุณเหรอ
ต้องใช่สิ
ฉันยังเป็นผู้คุมอยู่นะ โจซี่
สิ่งที่ฉันทำให้คุณกับเลย์ตัน ฉันแค่ทำไปเพราะนั่นมันไม่ถูกต้อง
- เหตุผลแค่นั้นก็พอแล้ว - ฉันยังมีหน้าที่ต่อรถไฟขบวนนี้
เรามีหน้าที่ต่อกันและกัน
และต่อพวกคนงาน
และต่อคนที่อ่อนแอที่สุดในหมู่เรา
ไม่อย่างนั้นก็ไม่มีอนาคต เบสส์
คุณแค่ต้องตัดสินใจว่าอะไรถูกอะไรผิด
ไม่สำคัญหรอกว่าจะเกิดอะไรขึ้นกับคุณ
ฉันไม่รู้ว่าจะช่วยคุณได้ยังไง มัน...
มีทหารเฝ้าอยู่ข้างนอก และฉันไม่มีกุญแจปลดกุญแจมือให้คุณ
- ช่วยไปบอกเลย์ตัน - ได้
เขากำลังซ่อนตัวอยู่กับคุณออดรีย์
ไปบอกเขาว่าซาราห์หักหลังเรา แต่ฉันติดต่อไมลส์ได้แล้ว
เขาพร้อมแล้ว
- โอเค ฉันสัญญา - สัญญานะ
ฉันสัญญา ฉันจะบอกให้ โอเคนะ
เอาละ
เบสส์
มีอีกอย่างที่ฉันอยากให้คุณทำ
เมลานี อยู่นี่เอง ฉันตามหาคุณจนทั่ว
เวลานี้ไม่เหมาะ รูท
กำลังเกิดปัญหาใหญ่มากที่ชั้นหนึ่ง
รูท ไม่ว่าปัญหานั้นคืออะไร ต้องพักไว้ก่อน เข้าใจมั้ย
- คุณไม่เข้าใจ พวกโฟลเจอร์... - ฉันไม่สน
เข้าใจมั้ย ฉันแม่งไม่สน
ถ้าพวกโฟลเจอร์มีเรื่องร้องเรียน เกี่ยวกับสเต๊กเฮงซวยอีก
มันไม่เหลือแล้ว ไปบอกพวกเขาอย่างนั้น โอเคมั้ย
ที่นี่ไม่ใช่โรงแรม แต่เป็นเศษซากสุดท้ายของมนุษยชาติ
ดังนั้นไม่ว่าอะไร ฉันมีปัญหาจริงๆ อยู่ตรงนี้ แค่ทำหน้าที่ของตัวเองและแก้ปัญหาซะ!
ได้ค่ะ เมลานี ตามแต่ที่คุณสั่ง
ฉัน...
ขอบคุณ
ฉันไม่อยากทำอย่างนี้ต่อ โจซี่
คุณมีทางเลือก
เลย์ตันหรือไมลส์
มือคุณ...
เกิดอะไรขึ้น
ยาม!
เมลานี!
เกิดอะไรขึ้น
ทำไมคุณสอบปากคำโดยไม่มีผม
พาเธอไปที่แผนกปุ๋ย
เราหมดธุระตรงนี้แล้ว
เลย์ตัน...
โจซี่
สวัสดี ไมลส์
- ได้ยินว่าวันนี้เธอไม่ค่อยสบาย - เจ้าหนูคนนี้เข้มแข็ง
ทำแบบฝึกหัดจนเสร็จ แล้วก็บอกลาเพื่อนๆ
และไม่มีใครมาวุ่นวาย
รู้มั้ย เมื่อเธอผ่านประตูบานนั้นเข้าไป จะไม่มีการหันหลังกลับ
เธอจะเป็นวิศวกร
แต่การเป็นวิศวกรบนสโนว์เพียร์ซเซอร์ เธอต้องเสียสละหลายอย่าง
และนั่นอาจเป็นเรื่องยาก
คุณมีความสุขที่ได้เป็นวิศวกรมั้ยฮะ
ความจำเป็นของรถไฟ มีความสำคัญกว่าความสุขส่วนตัว
เราคือวิศวกร
เรารักษาโลกให้อยู่รอด
เราพร้อมจะมอบประสบการณ์ให้แก่คุณแล้ว
สวัสดี
คืนนี้ฉันจะได้เล่นกับใครเหรอ
คุณ
ฉันคิดถึงเธออยู่ตลอด
ว่าเธอชอบความลับเล็กๆ ที่โสมมมากแค่ไหน
อยากรู้มั้ยว่า
ความลับเล็กๆ ที่โสมมที่สุดบนไอ้รถไฟขบวนนี้คืออะไร
คำบรรยายโดย ต้องตา สุธรรมรังษี